Wie kan dit verduidelik dat 'n uitverkorene nooit verlore kan gaan nie, omdat al sy sondes vergewe word?
As ons dit net kan regkry om te kyk hoe die paaie van die Here met ons gaan, sal ons makliker die Here se Naam in ons lewens heilig.
Ons moet die eer van die Here dien met 'n lewe wat van so 'n aard is dat ons ander mense daarmee trek om ook soos ons die Here te vrees.
Die alternatief is natuurlik dat ons so sleg kan lewe dat ons ander mense saam met ons in die verderf intrek – dan is ons lewe 'n lastering teenoor die Here.
Hy het gesterf sodat ons deur God rein verklaar kan word van al die ongeregtighede wat ons in ons aardse lewe gedoen het.
Hy het 'n vloekdood gaan sterf, sodat ons moet besef dat Hy daarmee God se Naam heilig gemaak het oor almal wat aan Hom behoort.
Hy het die onheiligheid wat ons behoort te tref oor al ons sondes, self ondergaan, sodat net God se heiligheid oorbly om oor ons te skyn.